b'\n_START_ARTICLE_\nVilhonvuori\n_START_SECTION_\nNimen alkuper\xc3\xa4\n_START_PARAGRAPH_\nVilhonvuoren nimi johtuu siell\xc3\xa4 sijainneesta Wilhelms\xc2\xadberg -nimisest\xc3\xa4 huvilasta, jonka Wilhelm Andst\xc3\xa9n 1800-luvulla rakennutti alueella sijainneen fajanssi- ja kaakelitehtaansa (Wilh. Andst\xc3\xa9nin Tehdas Oy:n) vierelle. Sen mukaan sai jo vuonna 1901 nimens\xc3\xa4 alueella kulkeva Vilhelms\xc2\xadperin\xc2\xadkatu (ruots. Vilhelms\xc2\xadbergs\xc2\xadgatan), jonka suomen\xc2\xadkielinen nimi vuonna 1928 muutettiin muotoon Vilhon\xc2\xadvuoren\xc2\xadkatu.  Vilhon\xc2\xadvuoreksi tai my\xc3\xb6s Marjatan\xc2\xadm\xc3\xa4eksi on vanhastaan kutsuttu nykyisen osa-alueen pohjois\xc2\xadosassa sijaitsevaa kukkulaa, jolla sijaitseva puisto sai vuonna 1953 nimen Katri Valan puisto.'